《满江红 怀韩子师尚书》
宋代·陈亮

曾洗乾坤，问何事、雄图顿屈。试著眼、阶除当下，又添英物。

北向争衡幽愤在，南来遗恨狂酋失。算凄凉、部曲几人存，三之一。

诸老尽，郎君出。恩未报，家何恤。念横飞直上，有时还戢。

笑我只知存饱煖，感君元不论阶级。休更上、百尺旧家楼，尘侵帙。

作者简介：陈亮（1143—1194）原名汝能，后改名陈亮，字同甫，号龙川，婺州永康（今属浙江）人。婺州以解头荐，因上《中兴五论》，奏入不报。孝宗淳熙五年，诣阙上书论国事。后曾两次被诬入狱。绍熙四年光宗策进士第一，状元。授签书建康府判官公事，未行而卒，谥号文毅。所作政论气势纵横，词作豪放，有《龙川文集》《龙川词》，宋史有传。